રિલાયન્સ ફાઉન્ડેશન દ્વારા લોકો તાત્કાલિક ધોરણે ઉપયોગમાં લઈ શકે તેવી સામગ્રી સાથે તાડપત્રી અને ધાબળા સહિતની સામગ્રી ધરાવતી 5000થી વધુ કિટનું વિતરણ કરાયું હતું. નીતા અંબાણીએ ગામની બહેનો સાથે બેસી ગયા હતા તેમજ તેમની સાથે ગુજરાતીમાં વાતો કરીને લોકગીતોની પણ મજા લીધી હતી. તેમણે ગામના લોકોને કહ્યું હતું કે, ‘તમને મળેલી કિટ સિવાય પણ કોઇ વસ્તુની જરૂર હોય તો અમને તમે કહી શકો છો. તેમને જાણવા મળ્યું કે પૂરની સ્થિતિમાં લોકો ગામની શાળા તેમજ પાકા મકાનોની અગાશી પર દિવસો વિતાવતા હતાં, ત્યારે તેમણે ગામમાં પાકા મકાનો, નવી શાળા, પ્રાથમિક આરોગ્ય કેન્દ્ર તેમજ પશુ આરોગ્ય કેન્દ્ર માટે ગામને રૂપિયા 10 કરોડની સહાયની જાહેરાત કરી હતી.